མངའ་ཁུལ་འདིའི་སྒྲོམ་གཞིར་ཞིབ་འཇུག་བྱེད་སྐབས་ཨ་མེ་རི་ཀའི་ཕྱོགས་ནས་རྒྱ་ནག་སྐོར་ལ་གདམ་ཀ་མང་པོ་ཞིག་བྱེད་དགོས་ཐུག་ཡོད་པ་དེ་རེད།གདམ་ཀ་དེ་དག་གི་སྐོར་ལ་བགྲོ་གླེང་བྱེད་སྐབས།ཨེ་ཤི་ཡའི་མངའ་ཁུལ་གྱི་འགོ་གཙོའི་གནས་བབས་ལ་རྒྱ་ནག་གིས་འགྲན་རྩོད་བྱས་པར་ཨ་རིའི་ཕྱོགས་ནས་ལན་འདེབས་བྱེད་སྟངས་གཞི་རྩའི་ཆ་ནས་ལམ་ཁ་གསུམ་ཡོད།དང་པོ།གཡུལ་ས་དེར་རྒྱ་ནག་ལ་རྩིས་སྤྲད་བྱས་ཏེ་ཨེ་ཤི་ཡའི་མངའ་ཁུལ་གྱི་ལས་དོན་ཆེ་ཁག་ནས་ཕྱིར་འཐེན་བྱེད་རྒྱུ་དང་།གཉིས་པ།འགོ་གཙོའི་གནས་བབ་མུ་མཐུད་བརྟན་བཟུང་གིས་རྒྱ་ནག་གི་འགྲན་རྩོད་ལ་ཁ་གཏད་གཅོག་རྒྱུ།གསུམ་པ།ཁོང་ཚོས་མུ་མཐུད་ཨེ་ཤི་ཡའི་ནང་གནས་པར་སྒྲོམ་གཞི་གསར་བ་ཞིག་དང་རྣམ་པ་གསར་བ་ཞིག་གི་ཐོག་འགྲོ་རྒྱུ་དང་།དེ་ཡང་རྒྱ་ནག་དང་ལྷན་དུ་དབང་ཤུགས་མཉམ་སྤྱོད་བྱེད་རྒྱུ་དེ་རེད།